b"\n_START_ARTICLE_\nWilhelmg\xc3\xbcmbelita\n_START_SECTION_\nCaracter\xc3\xadstiques\n_START_PARAGRAPH_\nLa wilhelmg\xc3\xbcmbelita \xc3\xa9s un fosfat de f\xc3\xb3rmula qu\xc3\xadmica ZnFe\xc2\xb2\xe2\x81\xbaFe\xe2\x82\x83\xc2\xb3\xe2\x81\xba(PO\xe2\x82\x84)\xe2\x82\x83(OH)\xe2\x82\x84(H\xe2\x82\x82O)\xe2\x82\x85\xc2\xb72H\xe2\x82\x82O. Va ser aprovada com a esp\xc3\xa8cie v\xc3\xa0lida per l'Associaci\xc3\xb3 Mineral\xc3\xb2gica Internacional l'any 2015. Cristal\xc2\xb7litza en el sistema ortor\xc3\xb2mbic. Es troba en forma de cristalls radials en llistons rectangulars en forma d'agulla, de fins a 0,2 mil\xc2\xb7l\xc3\xadmetres de longitud. \xc3\x89s un mineral relacionat amb la schoonerita, sent una forma oxidada de la schoonerita amb Mn\xc2\xb2\xe2\x81\xba substitu\xc3\xaft en gran manera per Fe\xc2\xb3\xe2\x81\xba. Qu\xc3\xadmicament \xc3\xa9s similar a la fosfofilita, la plimerita, la steinmetzita, la zinclipscombita i la zincoberaunita.\n_START_SECTION_\nFormaci\xc3\xb3 i jaciments\n_START_PARAGRAPH_\nEs troba a la zona oxidada en pegmatites de granit que contenen fosfat, probablement formada a partir de la schoonerita. Va ser descoberta a Hagendorf, a Waidhaus, a la regi\xc3\xb3 de l'Alt Palatinat (Bav\xc3\xa0ria, Alemanya), l'\xc3\xbanic indret on ha estat trobada aquesta esp\xc3\xa8cie. Sol trobar-se associada a altres minerals com: steinmetzita, quars, moscovita, mitridatita, jahnsita, calcofanita, apatita i albita."